Æresdrammen

Æresdrammen er en hederspris som blir utdelt av Drammen kommune, tidligere ble den utdelt av «Drammen og omegn Reiselivsforening».
Noen av de mest kjente mottakerene er Robert Halvorsen (1911-2002) som i 1999 ble tildelt «Æresdrammen». Han var kinosjef i Drammen mellom 1946 og 1981. Film var hans store hobby, og ved siden av sitt virke som kinosjef begynte han å filme store og små begivenheter rundt om i Drammen. Med kamera dokumenterte han alt av interesse for byens befolkning. Filmene ble satt sammen månedsvis og vist som forfilm på kino i en årrekke. Filmene hans er fremdeles tilgjengelig i Drammen kommunes mediearkiv. En annen godt kjent mottaker var arkitekt, tegner, lokalhistoriker og Drammenspatriot Karin Pihl som mottok prisen i 1983. I september 1989 ble det plantet et piletre i Fajanseparken i Øvre Storgate. Treet var en takk fra det lokalhistoriske tidsskriftet «Rundt om Drammen» til Karin for hennes mangeårige innsats for byens kulturhistorie. Treet ble kalt Karins pil og har i dag blitt et fullvoksent tre. NRK-profilen Kjell Thue, kjent fra NRK-programmet Nitimen, ble i 1985 tildelt «Æresdrammen» for sin gode markedsføring av drammens-distriktet. Sangerinne og operastjerne Karin-Anna "Vessa" Hanssen (1937–2008) ble i 1979 tildelt prisen. Vessa var fast ansatt ved Den Norske Opera fra 1967 til 1990. Debuten i operaen fant sted allerede i 1963 i rollen som Ludmilla i Smetanas "Brudekjøpet". Det ble en suksess for den 26-årige mezzosopranen, samtidig var det en innledningen på en imponerende karriere. Hun har fremført ikke mindre enn 62 operaroller. Da hun hadde sunget ved operaen i 25 år sto det følgende å lese i programmet: "Vessa Hanssens sangkarriere er innvevet i Den Norske Operas historie. I oppbyggingen av operarepertoaret i Norge står hun som en søyle. For et hengivent og landsomfattende publikum i dag er operaen uten Vessa Hanssen utenkelig".

Mottakere av prisen 
 1976, Knut Tvedt
 1979, Sangerinne og operastjerne Karin-Anna "Vessa" Hanssen (1937–2008)
 1980, Kari Ødegård
 1983, Arkitekt, tegner, lokalhistoriker og Drammenspatriot Karin Pihl
 1985, NRK-profilen Kjell Thue
 1986, Kunstneren Bård Brodersen
 1987, Knut Frydenlund (1927–1987)
 1988, Nils Egelien
 1990, Kunstneren Jarle Rosseland
 1999, kinosjef Robert Halvorsen (1911-2002)
 2016, musiker Sverre Jan Sørensen
 0000, Royal Garden Jazzband

Referanser 

Norske priser
Kultur i Drammen
Drammens historie